Ég ákvað að stilla upp 5 uppáhalds ilmunum mínum þessa stundina . Reyndar vantar svona eiginlega einn inná myndina sem var heima þennan dag en myndin er tekin á skrifstofunni minni sem er samt ekki mín lengur . Sá ilmur er Sí frá Giorgio Armani – hann er alveg einstakur og ég nota hann mikið . En hér sjáið þið : Dolce & Gabbana Pour Femme Intense – ég er ótrúlega hrifin af ilmunum frá Dolce & Gabbana . Pour femme ilmurinn er í miklu uppáhaldi hjá mér svo mér fannst ekki leiðinlegt þegar ég frétti að það væri Intense útgáfa væntanleg af ilmvatninu . HÉR sjáið þið umfjöllun um Pour Femme ilminn . Especially Escada Elixir – ég er tiltölulega nýbúin að skrifa um þennan ilm HÉR . Þessi ilmur er mjög framandi – austrænn blómailmur og svo ótrúlega þéttur og flottur . Flaskan finnst mér líka virkilega falleg . Honey frá Marc Jacobs – það er eins og allt sem þessi maður kemur nálægt verði sjálfkrafa æðislegt . Þessi ilmur er eiginlega hættulegur því hann er ávanabindandi ! Það er ofboðslega góður og léttur blómakeimur af þessum ilm og einn af tónum hans er að sjálfsögðu hunang . Svo finnst mér svo gaman að sjá ilmvatnsflöskurnar en þær eru hver annarri flottari og sannarleg stofustáss . Downtown frá Calvin Klein – ofboðslega léttur og ferskur . Þetta er fyrsti Calvin Klein ilmurinn sem ég eignast og ég varð svo sannarlega ekki fyrir vonbrigðum . Þetta er mjög stelpulegur ilmur og mér finnst hann henta vel ungum skvísum og þeim sem vilja hafa léttari ilmi . Hugo Boss Nuit – þetta er hinn fullkomni kvöldilmur . Hann er svo elegant og flottur og innblásturinn fyrir flöskuna finnst mér mjög skemmtilegur en hann er innblásinn af litla svarta kjólnum sem ómissandi eign allra kvenna – þessi ilmur er líka ómissandi eign . Ég fæ svona smá nostalgíutilfinningu eftir að hafa horft á þessar myndir – því það er víst engin krítartafla til lengur . Ég þarf eiginlega að finna nýjar hugmyndir af vöruuppstillingum núna : ) Ég mæli alveg hiklaust með þessum 5 flottu ilmum ! Núna eru til gjafakassar með þessum ilmum – reyndar ekki D & G Intense en það er til með venjulega Pour Femme ilminum . Þá fylgir ýmist bodylotion eða sturtusápa með frítt – góð afsökun að kaupa sér nýjan ilm þegar það eru svona góðir dílar í boði .